paragraph_text: Pripadao je naprednom seljačkom pokretu. Preko pisca Pavleka Miškine povezao se s hlebinskim slikarima Generalićem i Mrazom, uz koje je jedan od začetnika hrvatske naivne umjetnosti. Sudjelovao je na I. izložbi seljaka slikara u Zagrebu. Izražavao se akvarelom, crtežom i uljem na platnu. Teme njegovih djela su socijalne: rad na selu, zemlji i život seoske sirotinje. Zbog političkog djelovanja je uhićen i odveden u konc-logor gdje je i umro.